DLXXXVII.  Privilegium pro Camaldulensi congregatione.   (Anno 1153, Jun. 16.) MITTARELLI,  Annal. Camaldul.,  III, App., 464.]
Author: Eugenius III

EUGENIUS episcopus, servus servorum Dei, dilecto filio RODULPHO Camaldulensium priori, ejusque fratribus tam praesentibus quam futuris, regularem vitam professis, in perpetuum.

Religiosis desideriis dignum est facilem praebere consensum, ut fidelis devotio celerem sortiatur effectum. Eapropter, dilecti in Domino filii, vestris justis postulationibus clementer annuimus et praedecessoris nostri felicis memoriae Paschalis papae vestigiis inhaerentes praecipimus, et praesentis scripti auctoritate sancimus, ne cuiquam omnino personae, clerico, monacho, laico cujuscunque ordinis aut dignitatis, praesentibus aut futuris temporibus, liceat congregationes illas et loca illa, quae Camaldulensis eremi, sive coenobii disciplinam et ordinem susceperunt, quaeque hodie sub illius regimine continentur, ab ejus ullomodo subjectione et unitate dividere. Quae videlicet loca et congregationes conservandae uniltatis gratia singularibus visa sunt vocabulis adnotanda: In episcopatu Arretino monasterium Sancti Salvatoris Berardingorum, Sancti Petri in Rota, Sanctae Mariae in Agnano, Sancti Quirici in Rosa, eremus Fleri, monasterium Sancti Viriani, Sancti Bartholomaei in Anglare, juxta Balmum monasterium Sanctae Mariae in Trivio, in Galrata monasterium Sanctae Mariae in Insula. In episcopatu Montis Feretrani monasterium montis Herculis; in episcopatu Foropopiliensi hospitale Almerici; in episcopatu Pensauriensi monasterium Sancti Decentii, eremus Fajoli; in episcopatu Bononiensi monasterium Sancti Archangeli juxta castrum Britti, Sancti Felicis; in episcopatu Florentino monasterium Sancti Petri in Luco, Sancti Salvatoris juxta civitatem; in episcopatu Fesulano monasterium Sanctae Mariae in Poplena, ecclesiam Sanctae Margaretae; in episcopatu Vulteranno monasterium Sancti Petri in Fontiano, Sanctae Mariae in Puliciano, Sancti Petri in Cerreto, Sancti Justi propre civitatem; in episcopatu Pisano monasterium Sanctae Mariae de Morrona, monasterium Sancti Stephani in Cintoria, Sancti Savini in Cerasolo; in ipsa civitate monasterium Sancti Michaelis, Sancti Fridiani; in episcopatu Lucano monasterium Sancti Salvatoris in Cantiniano, Sancti Petri in Puteolis. Item in Sardinia, in archiepiscopatu Turritano monasterium Sanctae Trinitatis de Saccaria, ecclesiam Sancti Petri de Scanno. Item in Tuscia in episcopatu Clusino eremum Vivi in monte Amiato cum omnibus supradictorum locorum pertinentiis. Haec igitur omnia cum omnibus ad ipsa monasteria pertinentibus statuimus et apostolicae sedis auctoritate sancimus, tanquam corpus unum sub uno capite, id est sub priore Camaldulensis eremi, temporibus perpetuis permanere, et in illius disciplinae observatione persistere, sub illo, inquam, priore qui ab ipsius congregationis abbatibus sive prioribus, et ab eremitis regulariter electus, praestante Domino, fuerit. Porro congregationem ipsam ita sub apostolicae sedis tutela perpetuo confovendam decernimus, ut nulli episcoporum facultas sit, aliquod ex his monasterium absque prioris conniventia vel apostolicae sedis licentia excommunicare, vel a divinis officiis interdicere. Fratribus autem ipsis licentia sit, a quo maluerint catholico episcopo consecrationum et ordinationum sacramenta suscipere. Decernimus ergo ut nulli omnino hominum liceat, etc. Si qua igitur, etc. Cunctis autem, etc. FAC MECUM, DOMINE, SIGNUM IN BONUM. SANCTUS PETRUS, SANCTUS PAULUS, EUGENIUS PAPA TERTIUS. Ego Arimbertus presb. card. tit. Sanctae Anastasiae Ego Eugenius Catholicae Ecclesiae episcopus ss. Ego Conradus Sabinensis episcopus ss. Ego GG. presb. card. tit. Calixti ss. Ego Guido presb. card. tit. Sancti Chrysogoni ss. Ego Manfredus presb. card. tit. Sanctae Savinae ss. ss. Ego Julius presb. card. tit. Sancti Marcelli ss. Ego Ubaldus presb. card. tit. Sanctae Crucis in Hierusalem ss. Ego Octavianus presb. card. tit. Sanctae Caeciliae ss. Ego Gherardus presb. card. tit Sancti Stephani in Coelio monte ss. Ego Joannes Paparo presb. card. tit. Sancti Laurentii in Damaso ss. Ego Oddo diaconus card. Sancti Georgii ad Velum Aureum ss. Ego Guido diac. card. Sanctae Mariae in Porticu ss. Ego Joannes diac. card. Sanctorum Sergii et Bacchi ss. Ego Gerardus diac. card. S. Mariae in via Lata ss. Datum Romae apud Sanctum Petrum per manum Rolandi presbyteri cardinalis et cancellarii XVI Kal. Julii, indictione prima, Incarnationis Dominicae anno 1153, pontificatus vero domni Eugenii papae III anno IX.